ആശുപത്രിയിലെത്തുന്ന പുതിയ ജൂനിയർ ഡോക്ടർ ജോൺ മത്തായി (അനൂപ് മേനോൻ) ശങ്കരനാരായണനെ പ്രത്യേകം ഇഷ്ടപ്പെടുന്നു. ശങ്കരനാരായണന് സ്കിറ്റ്സോഫ്രീനിയ (ചിത്തഭ്രമം) ആണെന്ന് അയാൾ കണ്ടെത്തുന്നു. ശങ്കരനാരായണന്റെ മാനസികരോഗിയായ അമ്മാവൻ (<MASK>) ആത്മഹത്യ ചെയ്യുകയായിരുന്നു. ആത്മഹത്യ ചെയ്ത അമ്മയ്ക്കും മാനസികരോഗമായിരുന്നിരിക്കാം എന്ന് ഡോക്ടർ അനുമാനിക്കുന്നു. ഒരു മരുന്നുകമ്പനി പുതുതായി പുറത്തിറക്കിയ മരുന്ന് കഴിച്ചാൽ രോഗം ഭേദമായേക്കാം എന്ന് ഡോക്ടർ പറയുന്നു. ഇതിനെക്കുറിച്ച് മകന് കത്തയക്കുന്നുവെങ്കിലും ദാരിദ്യത്തിൽ ഉഴലുന്ന മകന് അത്രയും പണം സമ്പാദിക്കാൻ കഴിയാത്തതിനാൽ ആ കത്തുകളെ അവഗണിക്കുന്നു. കുടുംബക്കാർ ശങ്കരനാരായണനെ കാണുകയോ കത്തുകൾക്ക് മറുപടിയയക്കുകയോ ചെയ്യുന്നില്ല. ശങ്കരനാരായണൻ അക്രമാസക്തനാകുന്നു. ഇടയ്ക്ക് കൂട്ടുകാരൻ അയ്യപ്പൻ (വിജയരാഘവൻ) മാത്രം ശങ്കരനാരായണനെ സന്ദർശിക്കുന്നു. ആ ആശുപത്രിയിൽ ശങ്കരന് ആകെ പ്രതീക്ഷ നൽകിയിരുന്ന  ജൂനിയർ ഡോക്ടർ ആശുപത്രിരീതികളുമായി ഒത്തുപോകാനാകാതെ സ്ഥലംമാറിപ്പോകുന്നു. ഇതോടെ ശങ്കരനാരായണൻ കൂടുതൽ ഒറ്റപ്പെടുന്നു. മകളുടെ വിവാഹം നടന്നതുപോലും അയ്യപ്പനാണ് ശങ്കരനാരായണനെ അറിയിക്കുന്നത്. മകളുടെ വിവാഹഫോട്ടോ അയച്ചുകൊടുക്കാനുള്ള അഭ്യർഥനയ്ക്ക് പോലും രാമു മറുപടിയയയ്ക്കുന്നില്ല.
പത്താം നിലയിലെ തീവണ്ടി
ഇന്നസെന്റ് ജഗന്നാഥൻ വിജയരാഘവൻ ജയസൂര്യ